**Η Τηλεργασία αφορά κυρίως**:

  Άτομα με ειδικές ανάγκες

  Γυναίκες με πολλαπλούς αλληλοσυγκρουόμενες ρόλους όπως εγκυμονούσες, μητέρες κλπ..

  Κατοίκους απομακρυσμένων ή απρόσιτων των περιοχών

  Άτομα, που δεν έχουν δυνατότητα μετάβασης στον χώρο εργασίας.

 **Θετικές πλευρές της τηλεργασίας**

         Ο άνθρωπος μπορεί να εργάζεται **οπουδήποτε** και **οποτεδήποτε**. Η **αυτονομία** ως προς τα **ωράρια** και τον **χώρο** εργασίας επηρεάζει **θετικά** τον εργαζόμενο και του δημιουργεί την **αίσθηση** της **ελευθερίας**. Έτσι, διατηρεί περισσότερη **πρωτοβουλία** όσον αφορά τον **έλεγχο** των **εργασιών** του και την **κατανομή** του **χρόνου** του.

         **Αυξάνεται** ο **ωφέλιμος** χρόνος εργασίας, αφού ο τηλεργαζόμενος **κερδίζει** τον **χρόνο** που **σπαταλάται** στη **μετακίνηση** από και προς τον εργασιακό χώρο, αλλά και τον χρόνο **προσαρμογής** που χρειάζεται κάποιος από τη στιγμή που φτάνει στην εργασία του μέχρι να αρχίσει να γίνεται παραγωγικός.

         Η **τυποποίηση** της **παραγωγικής** διαδικασίας έχει **καταστήσει** την εργασία τόσο **βαρετή**, ώστε ένας εργαζόμενος να μπορεί να εκφραστεί πιο **δημιουργικά** δουλεύοντας από το σπίτι του από ό,τι σε ένα περιβάλλον γραφείου.

         Η τηλεργασία, ως μορφή εργασίας, αποτελεί **κίνητρο** για τη **συμφιλίωση** της **οικογενειακής** και της **επαγγελματικής** ζωής.

         Οι επιχειρήσεις θα κατευθυνθούν σε **εργασιακές** **καινοτομίες** **ανθρωπιστικής** φύσεως προκειμένου να **μη χάσουν** τους **υπαλλήλους** τους και, μαζί με αυτούς, και τα υπέρογκα κέρδη τους, αφού πλέον οι εργαζόμενοι θα μπορούν να προσφέρουν εργασία σε περισσότερες από μία εταιρείες.

         **Αναβαθμίζεται** ο **ρόλος** των **γυναικών**, των μητέρων με μικρά παιδιά, καθώς έρευνες έχουν δείξει ότι οι εταιρείες που απασχολούν γυναίκες σε επιτελικές θέσεις **αξιολογούνται** πιο **ψηλά** από ότι αντίστοιχες επιχειρήσεις, όπου οι γυναίκες καταλάμβαναν εργασιακά θέσεις με λιγότερες ευθύνες.

         **Αναβαθμίζεται** ο ρόλος των πιο **ηλικιωμένων** εργαζομένων, αφού όπως έχουν δείξει οι έρευνες, υπάλληλοι που βρίσκονται στην έβδομη δεκαετία της ζωής τους είναι το **ίδιο** ή και ακόμη περισσότερο **παραγωγικοί** σε σχέση με τους νεότερους σε ηλικία συναδέλφους τους.

         Δίνεται **ευκαιρία εργασιακής απασχόλησης** σε ομάδες **μειονεκτούντων** ανθρώπων, όπως άτομα με **κινητικές δυσκολίες** κλπ.

         **Βελτιώνονται** οι **συνθήκες** του **φυσικού** **περιβάλλοντος**, αφού με την τηλεργασία **μειώνονται** οι **μετακινήσεις** από και προς το παραδοσιακό εργασιακό περιβάλλον, **μειώνονται** οι **εκπομπές** **ρύπων** και **περιορίζεται** η **ανάγκη** **κατασκευής** νέων τρόπων και συντήρησης των ήδη υπαρχόντων.

         Συντελείται η **ανάπτυξη** της **περιφέρειας**, καθώς οι επιχειρήσεις που βρίσκονται **μακριά** από τα **μεγάλα** **αστικά** κέντρα μπορούν να βρουν **εύκολα** **στελέχη**, ενώ, παράλληλα, δίνονται **κίνητρα** στους **επιστήμονες** να **εργάζονται** στον τόπο **καταγωγής** τους, χωρίς να χρειάζεται να μετακινούνται προς τις μεγάλες πόλεις.

         **Αναδιοργανώνονται** οι **επιχειρήσεις**, αυξάνεται η **παραγωγικότητά** τους και **βελτιώνεται** η **διαχείριση** των **εργασιών** τους. Οι επιχειρήσεις μπορούν πλέον να απασχολούν εργαζόμενους από **μεγαλύτερο πληθυσμό** σε σχέση με τα στενά όρια του γεωγραφικού τους τόπου.

 **Αρνητικές πλευρές της τηλεργασίας**

o   Η δυνατότητα εργασίας οπουδήποτε και οποτεδήποτε **δεν βοηθάει** τον εργαζόμενο να **διαχωρίσει** πλέον τον **ελεύθερο** χρόνο από τον **χρόνο εργασίας**. Έτσι, δημιουργείται ο κίνδυνος **εργασιομανίας**, με αποτέλεσμα την **απώλεια** **αργιών** και άλλο τυπικά **μη εργάσιμων χρονικών περιόδων**.

o   Ο εργαζόμενος μπορεί να **εργαστεί** ακόμη και όταν είναι **άρρωστος**, οπότε επιβαρύνει περισσότερο την υγεία του, ή αντιθέτως μπορεί να **προφασιστεί** ασθένεια προκειμένου να **αποφύγει** την **εργασία**.

o   δημιουργείται το αίσθημα της **απομόνωσης** στον εργαζόμενο, οποίος **αδυνατεί** να αναπτύξει **συναδελφικές** σχέσεις.

o   Ο εργαζόμενος **χάνει** τις **προοπτικές** **εξέλιξης** που προσφέρει η εταιρεία.

o   Τα **μέλη** της **οικογένειας** του τηλεργαζόμενου μπορεί να **εμποδίσουν** το έργο του, ανάλογα με τη **στάση** τους, καθώς αυτός εργάζεται από το περιβάλλον του σπιτιού.

o   **Παρεμποδίζεται** το **έργο** του του τηλεργαζόμενου, όταν ο **χώρος εργασίας** και ο **ηλεκτρονικός εξοπλισμός** στο σπίτι είναι **κοινός** για **περισσότερα** από δύο μέλη της οικογένειας.

o   Παρατηρείται **απώλεια** **παραγωγικότητας** λόγω **τεχνικών βλαβών** (π.χ. προβλήματα με τον υπολογιστή μπορεί να οδηγήσουν σε απώλεια υλικού).

o   Ο τηλεργαζόμενος **δεν απολαμβάνει κοινωνικά**- **εργασιακά** δικαιώματα, όπως είναι η γονική άδεια, η άδεια διακοπών, η άδεια λόγω ασθένειας, οι υπερωρίες και λοιπά.

o   Υπάρχει **δυσκολία** στην **αξιολόγηση** του τηλεργαζόμενου, καθώς είναι θεωρητικά **αόρατος**, για αυτό αξιολογείται μόνο από το αποτέλεσμα της εργασίας του, χωρίς να λαμβάνονται υπόψη άλλοι παράγοντες.

o   Αντιμετωπίζει προβλήματα **υγείας** από την **πολύωρη έκθεση** στα μέσα τεχνολογίας.

 **Προϋποθέσεις για την ορθή τήρηση της τηλεργασίας**

  Η ύπαρξη υγιών σχέσεων ανάμεσα στον τηλεργαζόμενο και τον επιβλέποντα.

  Η οργάνωση ενός άνετου και λειτουργικού χώρου εργασίας

  Ο σωστός σχεδιασμός του τρόπου εργασίας και ορισμός των στόχων που πρέπει να επιτευχθούν.

  Ο πετυχημένος χρονικός προγραμματισμός σύμφωνα με τις απαιτήσεις του επαγγέλματος.